Challenge Desgrange-Colombo

Challenge Desgrange-Colombo denboraldi bakoitzeko txirrindulari onena saritzeko sailkapen bat izan zen 1948 eta 1958 artean. Bigarren Mundu Gerra amaitzean, munduko txirrindulari onenak saritzeko lehenbiziko ideiak sortzen hasi ziren. Horrela sortu zen Desgrange-Colombo Challengea (txirrindularitza munduan aski ezagunak ziren Henri Desgrange frantziarra eta Emilio Colombo italiarraren omenez). Sailkapen berri hau L'Équipe, La Gazzetta dello Sport, Het Nieuwsblad-Sportwereld eta Les Sports egunkariek antolatua izan zen.

Challenge honetarako puntuak, hurrengo probetako sailkapenetan lortzen ziren: Frantziako Tourra, Italiako Giroa, Milan-San Remo, Paris-Roubaix, Flandriako Tourra, La Flèche Wallonne, Paris-Brusela, Paris-Tours eta Lombardiako Giroa. Zerrenda honi, 1949an Suitzako Itzulia gehitu zitzaion, 1951n Lieja-Bastogne-Lieja eta 1958an Espainiako Vuelta.

Txirrindulariek, antolatzaile bakoitzeko (Belgika, Frantzia eta Italia) gutxienez hiru lasterketetako batean parte hartu behar zuten, sailkapenean agertzeko.
Sailkapen honen helburuetako bat, garaiko txirrindulari onenei, Desgrange-Colombo osatzen zuten lasterketetan parte hartzeko presioa egitea zen.

Lehen garailea Briek Schotte belgikarra izan zen (1948ko Flandriako Tourra eta Munduko errepideko txapelketa irabazi zituena). Ferdi Kübler suitzarrak hiru aldiz irabazi zuen Challengea (1950, 1952 eta 1954), Fred De Bruyne bezala, azken hiru edizioetan gailendu zena.

Desgrange-Colombo Challengea 1958ko edizioa bukatzean amaitu eta aurrerantzean Super Prestige Pernodek ordezkatu zuen.

 Palmaresa 
 Urtea Garailea Bigarrena Hirugarrena Laugarrena Bostgarrena 1948   Briek Schotte   Fermo Camellini  Gino Bartali   Fiorenzo Magni  Vito Ortelli 1949   Fausto Coppi  Gino Bartali  Fiorenzo Magni   Nado Logli   Adolfo Leoni 1950   Ferdi Kübler  Fiorenzo Magni   Hugo Koblet  Fausto Coppi  Gino Bartali 1951   Louison Bobet  Ferdi Kübler  Fiorenzo Magni  Hugo Koblet  Gino Bartali 1952   Ferdi Kübler   Fausto Coppi  Stan Ockers  Briek Schotte  Jean Robic 1953   Loretto Petrucci  Louison Bobet  Stan Ockers  Pasquale Fornara  Ferdi Kübler 1954   Ferdi Kübler  Raymond Impanis  Louison Bobet  Germain Derycke  Roger Decock 1955   Stan Ockers  Louison Bobet  Jean Brankart  Hugo Koblet  Germain Derycke 1956   Fred De Bruyne   Stan Ockers  Jean Forestier   André Vlayen  Louison Bobet 1957   Fred De Bruyne  Raymond Impanis  Gastone Nencini   Louison Bobet 20x20px Miguel Poblet 1958   Fred De Bruyne  Rik Van Looy   Jacques Anquetil 20x20px Miguel Poblet  Ercole Baldini

 Erreferentziak 

 Kanpo estekak 
 Desgrange-Colombo Challengearen palmaresa memoire-du-cyclisme.eu

Kategoria:Txirrindularitza